Legal Document

Category: 1

Text:
7. ΠΡΟΕΔΡΙΚΟΝ ΔΙΑΤΑΓΜΑ της 11/17 Σεπτ. 1932 Περί ονομασιών προελεύσεως των τύπων οίνων. Άρθρ.1.-Η κατά το άρθρ. 3 του Νόμ. 5506 επιτροπή, προς εκτέλεσιν των εν αυτή καθοριζομένων καθηκόντων της, συνέρχεται προσκλήσει του προέδρου αυτής είτε αυτεπαγγέλτως, είτε εντολή των αρμοδίων Υπουργών, είτε τέλος αιτήσει των ενδιαφερομένων. Άρθρ.2.-Αι κατόπιν γνωμοδοτήσεως της εν λόγω επιτροπής εκδιδόμεναι αποφάσεις των αρμοδίων Υπουργών καθορίζουν τους τύπους οίνων, οίτινες θα εδικαιούντο ονομασίας προελεύσεως (APPELATION D’ ORIGINE), εφ’ όσον ούτοι προέρχονται εκ σταφυλών ή εκ γλεύκους ωρισμένων περιφερειών και κέκτηνται τα δια των ως άνω αποφάσεων καθοριζόμενα δι’ έκαστον των οίνων τούτων χαρακτηριστικά. Άρθρ.3.-Αι κατά τα ανωτέρω καθοριζόμεναι ονομασίαι προελεύσεως θα ισχύουν τόσον δια τους εν τω εσωτερικώ καταναλισκομένους οίνους, όσον και δια τους εις το εξωτερικόν εξαγομένους. Άρθρ.4.-Τα πιστοποιητικά της προελεύσεως των ως είρηται οίνων εκδίδονται παρά των κατά τόπους γεωργικών αρχών, τα δε τυχόν απαιτηθησόμενα πιστοποιητικά αναλύσεως εκδίδονται υπό του Γενικού Χημείου του Κράτους ή των παραρτημάτων αυτού ή τινος των χημείων είτε των παρ’ ημίν Πανεπιστημίων είτε του Μετσοβίου Πολυτεχνείου. Σελ. 606